Наил Зарипов

Наил Зарипов (18 февраль 1957 ел, Башкорт АССРның Кушнаренко районы Бакай авылы) — инженер-механик, галим, педагог. Техник фәннәр докторы (2002), профессор (2002).

 Биографиясе 
Наил Гарифҗан  улы Зарипов 1957 елның 18 февралендә Башкорт АССРның Кушнаренко районы Бакай авылында туган.

1979 елда инженер-механик белгечлеген алып, Уфа авиация институтын (УАИ, хәзерге Уфа дәүләт авиация техник университеты,УДАТУ) тәмамлый.

Институтны тәмамлаганнан соң Уфа авиация институты каршындагы «Тантал» (Уфа) махсус конструкторлык-технология бюросында эшли: инженер, өлкән  һәм әйдәүче инженер.

1986 елдан Россия Фәннәр академиясенең Металларның үтә сыгылмалылыгы проблемалары институтында: кече  гыйльми хеpмәткәр, 1995 елдан өлкән  гыйльми хеpмәткәр, әйдәүче  гыйльми хеpмәткәр, авыр деформацияләнүче материалларның үтә сыгылмалылыгы лабораториясе мөдире урынбасары, 2000 елдан — фән буенча директор урынбасары.

1997 елдан алып Уфа дәүләт авиация техник университетында: доцент, профессор.

2006 елдан алып материалларны өйрәнү һәм металлар физикасы кафедрасы мөдире, 2015 елдан уку эшләре буенча проректор.

Металларның ныклыгы һәм сыгылмалылыгы физикасы өлкәсендә белгеч.

 Фәнни эшчәнлеге 
Фәнни хезмәтләре материалларның үтә сыгылмалылыгы проблемаларына багышланган. Зарипов Наил Гарифҗан улы катнашлыгында металларда, эретмәләрдә, керамик һәм тимер-керамик материалларда үтә сыгылмалы деформацияләр вакытындагы физик-химик һәм структур үзгәрешләр тикшерелгән. Интерметаллидлар һәм керамика алу технологиясен эшләүдә, бирелгән үзенчәлекләре булган функциональ материаллар эшләүдә катнаша. Ачышлары Башкортстанның һәм Россия Федерациясенең башка төбәкләренең сәнәгать предприятиеләрендә кертелгән.

75 тән артык фәнни хезмәт һәм 14 уйлап табу авторы.

 Сылтамалар 

 Зарипов Наиль Гарифьянов 
 Зарипов Наил Гарифҗан улы // Башкорт энциклопедиясе. — Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.

 Искәрмәләр 

Төркем:Уфа дәүләт авиация техник университетын тәмамлаучылар
Төркем:Вуз укытучылары
Төркем:Профессорлар
Төркем:Кушнарин районында туганнар
Төркем:Википедия:Замандашлар биографиясе
Төркем:1957 елда туганнар
Төркем:18 февраль көнне туганнар